Üha tõusev tööjõuhind on pannud kõiki tootjaid investeerima uutesse tootmisliinidesse. Tänapäeval suudetakse palki toota kahe liinioperaatori ja kahe pakendaja toel. Tulevikus väheneb tööjõu osakaal tootmises ilmselt veelgi ning palju olulisemat osa hinna¬kujunduses hakkab omama tooraine hind. Keskmise palkmaja tootmiseks kulub kusagil 50-70 m3 puitu.  Puidu kui põhilise tooraine hinda tootjad oluliselt mõjutada ei saa. Vabas turumajanduses müüb metsaomanik oma puidu kallimat hinda pakkuvale ettevõttele. Vaadates viimasel ajal toimuvat, on näha jätkuvat puidu nõudluse suurenemist. Seetõttu võib üsna julgelt väita, et kui meil ei teki uut majanduslangust, siis hinnad järgnevatel aastatel tõusevad.